## Izlet (z napakami) - KVIZ

### Preberi besedilo in reši kviz. Veliko uspeha!

V soboto smo šli na izlet. Iz Ljubljane smo se odpravili proti Gorenjski. Na pot smo se odpravili z našim avtom. Vozil ga je oče Andrej, mama Sonja pa je gledala na zemljevid Slovenije. Ker je sestrica Ajda še majhna, je sedela v otroškem sedežu. Seveda je šla z nami tudi psička Pika. Ta je pasme nemški ovčar. Muco Snežko smo pustili doma. Po Zaloški cesti smo se pripeljali do Ljubljanske obvoznice. Nato smo pot nadaljevali po Celovški cesti do Gorenjske avtoceste. Prvič smo se ustavili pred cestninsko postajo Torovo, drugič pa na bencinski črpalki Petrol. Na Gorenjskem smo si ogledali mestece Bled in se s čolnom popeljali po Blejskem jezeru. Seveda smo pojedli tudi slastne blejske kremne rezine. Na Bledu je bilo veliko italijanskih turistov. Oče je rekel, da Italijanke dobro izgledajo. Mama ni bila najbolj navdušena na to izjavo. Popoldan smo se zapeljali proti Bohinju. Ustavili smo se v gostilni Pri srnjaku, kjer smo pojedli kosilo. Oče in mama sta jedla dunajski zrezek s krompirjem, midva s sestro Ajdo pa prave italijanske špagete. Vsaj pisalo je tako. Meni so se zdeli kot tisti doma. Ko smo prišli v Bohinj, smo se nekaj časa sprehajali ob jezeru. Hoteli smo si ogledati še slap Savica, o katerem je France Prešeren pisal v svoji pesmi, pa se nam ni ljubilo. Bili smo že utrujeni, zato smo se odpravili nazaj domov. Domov smo prišli pozno. Za večerjo smo naročili pice iz picerije, ki se imenuje Slastno. Pice pa niso bile prav nič slastne. Ker smo bili lačni, smo jih vseeno pojedli. Oče je rekel mami, da bi še ona spekla boljšo pico. Mama mu je odgovorila, naj si jo drugič speče kar sam.
Preživeli smo čudovito soboto. Čeprav muca Snežka ni šla z nami, se je verjetno tudi ona imela lepo. Že nekaj časa se namreč okoli naše hiše smuka maček Francelj.

1. Koširjevi so šli v soboto na izlet.
   1. res je
   2. ni res
   3. ni v besedilu
2. Odpravili so se z Gorenjske proti Ljubljani.
   1. res je
   2. ni res
   3. ni v besedilu
3. Z njimi je šel tudi pes Piki.
   1. res je
   2. ni res
   3. ni v besedilu
4. Ustavili so se na bencinski črpalki Petrol.
   1. res je
   2. ni res
   3. ni v besedilu
5. Po Blejskem jezeru so se peljali s čolnom.
   1. res je
   2. ni res
   3. ni v besedilu
6. Veslal je oče.
   1. res je
   2. ni res
   3. ni v besedilu
7. Kdo pripoveduje zgodbo?
   1. sin
   2. hčerka
   3. ne vemo
8. Kosilo so jedli v gostilni Pri srni.
   1. res je
   2. ni res
   3. ni v besedilu
9. Za kosilo so jedli pico.
   1. res je
   2. ni res
   3. ni v besedilu
10. V Bohinjske jezeru so plavali.
    1. res je
    2. ni res
    3. ni v besedilu
11. Mami so všeč Italijani.
    1. res je
    2. ni res
    3. ni v besedilu
12. Muca Snežka je bele barve.
    1. res je
    2. ni res
    3. ni v besedilu
13. Psička Hera je nemška ovčarka.
    1. je res
    2. ni res
    3. ni v besedilu
14. Očka zna speči odlično pico.
    1. res je
    2. ni res
    3. ni v besedilu